華星篇
作者：司馬光
朝代：宋

paragraphs: 凉風凈掃雲無迹，海月未生星歷歷。
貝聯珠貫拱北辰，三五縱横此何夕。
重樓疊榭出秋空，鳷鵲露寒連桂宮。
瑤井迥臨丹闕外，玉繩斜掛瑣窗中。
征人遠别空閨悄，鐘漏蕭疏天不曉。
碧紗展轉無復眠，卧視寒光度華沼。
漢家賢將戍臨洮，結髪從軍今二毛。
誰憐身老心猶壯，深入長占太白高。
豐城古劍沉淪久，匣中夜半雙龍吼。
乃知神物不自藏，紫氣依稀見牛斗。
有客離居望所親，遙知清夜會荀陳。
堤繇未息無由去，不及浮槎河畔人。